Seemanchal Express Train Accident : मोदी सरकार के साढ़े चार साल में 350 से अधिक रेल हादसे, 10 बड़ी घटनाओं के बारे में जानिए  
मोदी सरकार के साढ़े 4 साल में साढ़े तीन सौ से अधिक रेल हादसे
जानिए मोदी सरकार में दस बड़ी रेल दुर्घटनाओं के बारे में
सीमांचल एक्सप्रेस बिहार में हुई हादसे का शिकार
Seemanchal Express Train Accident : सीमांचल एक्सप्रेस के नौ डिब्बे बिहार के वैशाली जिले में पटरी से उतर गए. यह ट्रेन दिल्ली से आ रही थी. हादसे में छह लोगों की मौत हो गई. हादसा रविवार सुबह तीन बजकर 52 मिनट पर सहदेई बुजुर्ग में हुआ. पूर्व मध्य रेलवे के प्रवक्ता राजेश कुमार ने बताया कि जनरल श्रेणी का एक डिब्बा, एसी क्लास का एक डिब्बा बी3, स्लीपर क्लास के 3 डिब्बे एस8, एस9, एस10 और चार अन्य डिब्बे पटरी से उतर गए. रेलवे ने कहा कि ट्रेन हादसे में सात लोगों की मौत हुई है. जबकि 24 लोग घायल बताए जा रहे हैं. हादसों में घायलों की स्थिति को देखते हुए मृतकों की संख्या बढ़ने के अुमान लगाए जा रहे हैं. अधिकारियों ने बताया कि हादसे के समय ‘12487 जोगबनी-आनंद विहार टर्मिनल सीमांचल एक्सप्रेस' (Seemanchal Express Train) मोदी सरकार के साढ़े चार साल में 350 से अधिक रेल हादसे, 10 बड़ी घटनाओं के बारे में जानिए तेज गति से चल रही थी.सोनपुर और बरौनी से डॉक्टरों का दल घटनास्थल पर पहुंच गया है. राहत और बचाव कार्य के लिए घटनास्थल पर राहत ट्रेन रवाना की गई है. रेलवे ने सोनपुर 06158221645, हाजीपुर 06224272230 और बरौनी 06279232222 के लिए हेल्पलाइन नंबर जारी किए हैं. 
खुद रेल मंत्रालय के आंकड़े इस बात की पुष्टि करते हैं कि पिछले साढ़े चार वर्षों में साढ़े तीन  सौ अधिक छोटे-बड़े हादसे हो चुके हैं. छोटे हादसे का आशय यहां मानवरहित रेलवे क्रासिंग पर हुईं ऐसी छोटी दुर्घटनाओं से है, जिसमें एक या दो लोगों की जान गई . 2017 में समाचार एजेंसी भाषा की एक रिपोर्ट में रेल मंत्रालय में दर्ज हादसों के आंकड़े का ब्यौरा दिया गया है. आंकड़ों के मुताबिक 2014-15 में 135 हादसे हुये और 2015-16 में घटकर 107 रह गये. 2016-17 में रेल हादसों का आंकड़ा घटकर 104 हो गया. हालांकि इसके बाद से रेल मंत्रालय ने रेल हादसे रोकने की दिशा में गंभीरता से काम किया. आधुनिक तकनीक समेत सुरक्षा के कई उपाय अपनाये जाने के बाद रेल हादसों की संख्या में  कमी दर्ज की गयी है. दुर्घटनाओं को रोकने के लिये रेल मंत्री सुरेश प्रभु ने 2016-17 के रेल बजट में दुर्घटनाओं को रोकने के लिये ‘मिशन जीरो एक्सीडेंट' के नाम से विशेष अभियान शुरू किया था.''त्वरित पटरी नवीकरण, अल्ट्रासोनिक रेल पहचान प्रणाली और प्राथमिकता के आधार पर मानवरहित रेलवे क्रॉसिंग को खत्म किए जाने जैसे सुरक्षा उपायों को रेल दुर्घटनाओं को रोकने के लिये अपनाया गया है. अधिकारी ने कहा कि वित्त वर्ष 2016-17 के दौरान 1,503 मानवरहित समपार क्रॉसिंग को खत्म किया गया जबकि 484 मानवयुक्त समपार फाटकों को उपरिगामी सेतु या भूमिगत सेतु बनाकर खत्म किया गया जो अब तक एक रिकॉर्ड है.